Diari Oficial de la Generalitat Valenciana


Sumari del DOGV 8696, del 12-12-2019 (2019/11596)

RESOLUCIÓ de 5 de desembre de 2019, de la directora general de Modernització i Relacions amb l'Administració de Justícia, per la qual s'ordena la publicació del nomenament del director del Pla d'actuació d'emergències de la Ciutat de la Justícia de Castelló de la Plana.
------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8696

Data del DOGV
:   12-12-2019

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2019/11755


Data del document
:   05-12-2019

Organisme emissor
:   Conselleria de Justícia, Interior i Administració Pública

Tipus de document
:   Resolució

Descriptors 

:   * Conselleria de Justícia, Interior i Administració Pública

RESOLUCIÓ de 5 de desembre de 2019, de la directora general de Modernització i Relacions amb l'Administració de Justícia, per la qual s'ordena la publicació del nomenament del director del Pla d'actuació d'emergències de la Ciutat de la Justícia de Castelló de la Plana. [2019/11463]  
Vistos els articles 5 i 6 de la Llei 2/1985, de 21 de gener, de protecció civil, que fixen les exigències requerides en temes d'emergència i evacuació i imposen sistemes d'autoprotecció i el corresponent pla d'emergència per a accions de prevenció de riscos, alarma, evacuació i socors, per a un cert tipus d'edificis, entre els quals es troben els centres i establiments de certa identitat que estan obligats a establir mesures de seguretat i prevenció en matèria de protecció civil.  
  
Vist que el pla d'autoprotecció estableix per a cada centre un conjunt de mesures que, amb els mitjans disponibles, permeten un major control de la situació. L'objectiu del pla d'autoprotecció és aconseguir que totes les persones vinculades a l'edifici sàpiguen actuar en cas de produir-se una emergència. Vist que, en l'àmbit dels locals de pública concurrència, la responsabilitat de previndre i establir les mesures de seguretat en matèria de protecció civil recau en els titulars dels centres. Vist que la Generalitat Valenciana és la titular de l'edifici de la Ciutat de la Justícia de Castelló de la Plana, situada al bulevard de Blasco Ibáñez, s/n, i amb la finalitat de procedir a l'execució del pla d'autoprotecció i emergències d'aquest edifici.  
En conseqüència, fent ús de les competències establides en l'article 9 del Decret 87/2017, de 7 de juliol, del Consell, pel qual s'aprova el Reglament orgànic i funcional de la Conselleria de Justícia, Administració Pública, Reformes Democràtiques i Accés a la Justícia, resolc:  
  
  
Nomenar Julián López Gómez director del Pla d'actuació d'emergències de la Ciutat de la Justícia de Castelló de la Plana, situada al bulevard de Blasco Ibáñez, s/n, d'acord amb el que es disposa en l'apartat 3.3.5 de la Norma bàsica d'autoprotecció dels centres, establiments i dependències dedicats a activitats que puguen donar origen a situacions d'emergència, i en l'apartat 1.3 del capítol 1 de l'annex II de l'esmentada norma bàsica; a fi que siga coneixedor de les seues funcions.  
  
Igualment, se li fa coneixedor que, d'acord amb el que es disposa en l'article 5; l'article 8 de la Llei 13/2010, de protecció civil i gestió d'emergències, i l'article 29, en consonància amb l'article 20 de la Llei 31/1995, de prevenció de riscos laborals, el ciutadà té com a deure la participació en tasques de protecció civil i de seguretat i salut dels treballadors en el treball.  
  
  
Contra aquesta resolució, que posa fi a la via administrativa, podrà interposar-se, amb caràcter potestatiu, un recurs de reposició davant de la Direcció General de Modernització i Relacions amb l'Administració de Justícia, en el termini d'un mes comptat des de l'endemà de la publicació, d'acord amb el que es preveu en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o interposar directament un recurs contenciós administratiu davant del Tribunal Superior de Justícia de la Comunitat Valenciana, en el termini de dos mesos comptats a partir de l'endemà de la publicació, d'acord amb el que s'estableix en els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
València, 5 de desembre de 2019.- La directora general de Modernització i Relacions amb l'Administració de Justícia: Bárbara López Ramón.